google/wiki40b huggingface dataset:
Bokusatsu Tenshi Dokuro-chan

Handling

Dokuro-chan forteller historien om Sakura Kusakabe, en ung gutt som går i andre året på High School (omrent det samme som videregående skole). En gang i fremtiden kommer han til å fornærme Gud ved å oppdage udødelighet ved et tilfelle, som innebærer at alle kvinner slutter å eldes når de har fylt tolv år og aldri vil endre utseende etter det. Sakura blir derfor anklaget for å være bestemt til å skape en pedofil verden. Dokuro Mitsukai er medlem av en orden med englemordere under navnet "Rurutie" fra fremtiden som blir sendt fra fremtiden for å drepe Sakura slik at han aldri får skapt sin "pedofile verden". Dokuro har imidlertid også makt til å gjenoppreise de døde. Idet hun tror han kan reddes fra sin skjebne gjenoppreiser hun ham derfor hver gang hun har mistet besinnelsen og drept ham med sin gigantiske, piggete tetsubo (klubbe) ved navn Excalibolg. Det blir ikke bedre når et annet medlem av Rurutie, Sabato, blir sendt fra fremtiden for å utføre oppdraget Dokuro nekter å fullføre: å drepe Sakura.
Rødsfjorden (Risør)

Rødsfjorden er en del av Søndeledfjorden i Risør kommune. Den ligger vest for øya Barmen og er rundt 2,5 kilometer lang. Fjorden strekker seg fra øya Frøyna og Nordfjorden i nord til innløpet av Sørfjorden.
Nordfjorden og Sørfjorden er også deler av Søndeledfjorden, og ligger henholdsvis nord og sør for Barmen.
1750-årene

-- 1750 -- 1751 -- 1752 -- 1753 -- 1754 -- 1755 -- 1756 -- 1757 -- 1758 -- 1759
Tiårsoversikt
Friidrett under Sommer-OL 2012 – 800 meter menn

Runde 1

Kvalifikasjonskrav: De 3 første i hvert heat (Q) pluss utøverne med de 3 raskeste tidene (q) er kvalifisert.

Semifinaler

Qual. rule: first 2 of each heat (Q) plus the 2 fastest times (q) qualified.
DS «Venus»

DS «Venus» var et skip som skal ha gått i rute mellom Bergen-Stavanger-Newcastle i perioden 1893 til 1930.
DS «Venus» ble hugget opp i Stavanger i 1933.
Gudauta

Gudauta er en by i den de facto selvstendige utbryterrepublikken Abkhasia  i Georgia. Under opprøret i Abkhasia i tiden 1992-1993 var stedet et senter for separatistenes motstand mot de georgiske regjeringsstyrkene.  Utenfor byen er det en flybase som heter Bombora fra sovjettiden. Basen spiller fortsatt en viktig rolle i konflikten mellom Abkhasia og Georgia. Georgia har hevdet at basen gav militær støtte til separatistene under opprøret i 1992, er derfor en av de største utfordringene i relasjonene mellom Russland og Georgia.
Hell's Kitchen (TV-serie, USA)

Konsept

Mesterkokken Gordon Ramsay er i denne serien på jakt etter et nytt amerikansk kokketalent. Tolv deltakere skal kjempe om seieren, som består av en toppjobb i en nyåpnet restaurant. Vinneren vil, i tillegg til jobben, også få et uvisst beløp i form av deleierskap i restauranten samt være med å bestemme hvordan spiserommet skal se ut.
I hver av episodene må minst en av deltakerne forlate kokurransen. Deltakerne er fordelt på to lag og skal i slutten av hver episode nominere den de mener har gjort den dårligste jobben.
Ramsay er temmelig direkte i sin stil overfor deltakerne og går ikke av veien for å kjefte dem huden full hvis han synes de gjør en for dårlig jobb. Hans røffe stil har blitt en av programmets fremste kjennetegn. En episode uten kjefting, regnes ikke som en "skikkelig" Hell's Kitchen episode.
Hautacam

Hautacam er et vintersportssted i Pyreneene. Det ligger i Hautes-Pyrénées-departementet i Occitanie-regionen. Vintersportsstasjonen ligger i en høyde av 1560 meter.

Tour de France

Første gang en etappe av Tour de France gikk til Hautacam var i 1994. Etappen ble vunnet av Luc Leblanc.
Vestindias herrelandslag i cricket

Vest-Indias herrelandslag i cricket (West Indies cricket team også kjent som the Windies) er et flernasjonalt cricket-lag som representerer 15 hovedsakelig engelskspråklige karibiske land.
Fra midten av 1970-tallet til tidlig på 1990-tallet var Vest-India ett av de sterkeste cricketlagene i verden både i Test og One Day International. Vest-India har vunnet VM i cricket to ganger (1975 og 1979). I 2016 vant laget Twenty20-VM.
Afrikansk renessanse

Bakgrunn

Monumentet er inspirert av sosialistisk realisme i form av nord-koreansk «heroisk realisme» med visuelle referanser til blant annet «Laokoon-gruppen». Statuen forestiller en muskuløs mann som stiger opp av en klippe. I sin venstre hånd holder han et nakent barn som peker ut mot havet, mens han i sin høyre arm har en kvinne hvis kropp knapt skjules av et tøystykke. Statuen er plassert på en 100 meter høy ås og konstruert av det nordkoreanske selskapet Mansudae Overseas Projects. Anlegget er tegnet av den senegalesiske arkitekten Pierre Goudiaby Atepa. Inne i anlegget finnes utstillings- og konferanselokaler, og oppe i statuen ligger en utkikksplattform.
Prosjektet ble lansert av den senegalesiske presidenten Abdoulaye Wade som tror at monumentet skal bli en turistattraksjon, og anser det som en hyllest til den afrikanske renessansen og seier over intoleranse og rasisme. Prosjektet er imidlertid blitt kritisert, blant annet for de høye kostnadene, som står i sterk kontrast til landets store fattige befolkning. Monumentet er også kritisert fordi det slett ikke har noe afrikansk preg, at kvinnen er underlegen mannen, og at hun er nærmest naken.
Presidentens krav på 35 prosent av inntektene fra anlegget fordi han mener å eie de immaterielle rettene til verket, er også blitt kritisert.
Xuanhan

Xuanhan (kinesisk: 宣汉县; pinyin: Xuānhàn Xiàn) er et fylke i provinsen Sichuan i Folkerepublikken Kina. Det ligger i byprefekturet Dazhou.
Befolkningen var på 1 133 189 innbyggere i 1999.
Her er Luojiabafeltet (Luojiaba yizhi 罗家坝遗址) med rester fra den gamle Bakulturen. Det er vernet og sble i 2001 oppført på Folkerepublikken Kinas liste over verneverdige kulturgoder.
Xenispa

Utseende

Nokså små til middelsstore (ca. 3-7 millimeter), avlange, blankt svarte skjoldbille med noe metallisk glans, forkroppen kan være gul.  Antennene er tynne, 11-leddete, noe over halvparten så lange som kroppen. Pronotum er rundet, sidekanten danner en kontiuerlig kurve med dekkvingene. Dekkvingene er rundede, uten utvidete sidekanter, med 10 fine punktrader.

Levevis

Både larver og voksne lever på planter og eter fra dem. Såvidt det er kljent lever artene på bambus-lignende gress.

Utbredelse

Slekten er vidt utbredt i Mellom- og Sør-Amerika, fra Costa Rica i nord til det sørlige Brasil i sør.
Beijings underjordiske by

Beijings underjordiske by er et enormt nettverk av tunneler og saler og rom til alle slags bruk som ble bygget i Beijing på ordre fra Mao Zedong. Den underjordiske by var en forberedelse på en fryktet krig mot Sovjetunionen, og kunne i teorien få plass til 40 prosent av byens daværende befolkning. Byggeordren kom i 1969 da det var trefninger mellom kineserne og sovjeterne om Zhenbao-øya i grenseelven Heilongjiang. Det var meningen at anlegget skulle motstå atombomber.
Tunnelene ble bygd mellom 1969 og 1979, og mer enn 300 000 borgere, deriblant skolebarn, gjorde en innsats. Tunnelene har en samlet lengde på over 30 kilometer og dekker et areal på 85 kvadratkilometer åtte til atten meter under bakken. Det ha om lag ett tusen saler som skal kunne motstå bombeangrep. Noe kart over tunnelnettet er ikke blitt gjort alment tilgjengelig, men det antas at tunnelene knytter sammen hele det sentrale Beijing og har utløpere til høydene vest for byen.
Det gjenstår i dag (2008) én inngang til undergrunnen, mens det tidligere var tre for almenheten, i tillegg til en mengde små innganger fra boliger og kontorer. Det gis nå omvisninger i anlegget, fra nedgangen ved gaten Xi Damochanjie nr 62. Man kan få se noen av rommene ment som lagerrom og forretninger, restauranter, klinikker, skoler, teatere, lesesaler og fabrikker. Anlegget hadde ofgså en bane for rulleskøyter, lager for korn og olje, barbersalonger og ent soppdyrkingsanlegg – ettersom sopp kan vokse selv om det ikke er mye lys.
Det antas at anlegget ble brukt av regjeringsledelsen under kulturrevolusjonen for å komme seg lettere rundt i byen. Styrker fra Folkets frigjøringshær benyttet det da de forberedte seg på å slå ned demonstrasjonene på Tiananmenplassen i 1989.
Festning Holland

Festning Holland omfatter den delen av Nederland som ble ansett som et strategisk kjerneområde mellom 1922 og 1940. Ved et eventuelt angrep måtte dette området kunne holde stand mot fiendtlige angrep i lengre tid, og ble dermed betraktet som landets siste forsvarslinje. Området som ble beskyttet av festning Holland sammenfaller grovt sett med det som nå (2008) kalles Randstad. Innenfor dette området befinner store deler av provinsene Noord- og Zuid-Holland og Utrecht seg, og byene Amsterdam, Leiden, Den Haag, Rotterdam, Dordrecht og Utrecht.
I forsvarslinjen var blant annet naturlige barrierer som elver og kanaler, Maas og Waal på sydflanken og Grebbelinjen i øst. I nord lå blant annet Stelling van Den Helder ved Den Oever og et anlegg ved Kornwerderzand.
Mot slutten av den annen verdenskrig hadde engelske og kanadiske tropper avskåret rundt 150 000 tyske soldater som befant seg innenfor «festning Hollands» grenser fra kontakt med de øvrige tyske troppene.
Gullstikka 2010

Gullstikka 2010 var den niende Gullstikka-utdelingen og ble arrangert 15. april 2011.
Ahmed Wali Karzai

C.I.A

I oktober 2009 rapporterte The New York Times at Ahmed Wali Karzai mottok utbetalinger fra det amerikanske CIA for «en rekke tjenester», inkludert rekruttering til en afghansk paramilitær gruppering i regi av CIA i Kandahar-regionen. Disse anklagene ble benektet av Karzai-familien som kalte dette for rykter og løgn.

Ahmad Wali Karzai og Taliban

Ahmed Wali Karzai overlevde en rekke attentatforsøk gjennomført av Taliban, og minst to angrep mot regjeringskontoret hans i hovedstaden Kandahar. Ett angrep skjedde i november 2008, og det andre angrepet fant sted i april 2009. Ifølge Karzai har minst ni selvmordsbombere mistet livet i forsøk på å drepe ham. 
Rapporter sier at Wali Karzai ble skutt to ganger med en pistol, en gang i hodet og en gang i brystet, da han kom ut av badet i sin egen residens. Attentatmannen skal ha vært en mangeårig bekjent av Karzai-familien og en av Karzai-familiens mest betrodde sikkerhetsvakter. Overfallsmannen skal ha blitt drept umiddelbart av andre livvakter, og hans kropp ble hengt på et nærliggende torg i all offentlighet.
EM på skøyter 1933, menn

EM på skøyter 1933, herrer ble avholdt i Viborg, Finland den 4. til 5. februar. Tittelforsvarer var finnen Clas Thunberg, som i 1932 vant EM på Eisstadion i Davos, Sveits og Ivar Ballangrud, Norge ble euromester.
Ibrahim

Ofringen av sønnen

Islam har en fortelling som tilsvarer den i Det gamle testamente om hvordan Abraham er villig til ofre Isak: Allah ga Ibrahim beskjed om å ofre sin sønn Ismail til Allah. Ibrahim spør sønnen om råd, og blir anbefalt å følge Guds befaling. Dette skjer i henhold til muslimsk tro på stedet Mina utenfor Mekka. Ibrahim blir fristet av djevelen til å ikke adlyde Gud, men han jager vekk djevelen ved å kaste steiner etter ham. Da Ibrahim slik har bevist sin lydighet, slapp han likevel å ofre sønnen. En sau blir sendt ham for å tjene som offer i stedet for Ismail. Flere av ritualene under Hajj imiterer disse hendelsene.

Kaba og byen Mekka

Da Ismail var liten, bare et par måneder gammel, tok Ibrahim med kona og Ismail til et øde tørt sted som siden ble kjent som Mekka. Det var ordre fra Gud at han måtte dra derfra og la familien være igjen alene. Ibrahim ba til Gud om at Gud måtte passe på familien i hans fravær. Senere på dagen da bare lille Ismail og moren var helt alene i det ødemarken, ble Ismail veldig tørst. Han satt alene på bakken og grein og sparket i bakken. I det samme øyeblikket ble bønnen til Ibrahim oppfylt og det kom vann opp av bakken der lille Ismail hadde stått. Etter hvert kom det karavaner som lette etter steder med vann. De slo seg ned og hjalp Ismail og moren med og overleve. Det ble bygget hus og dyrket opp markene. Da Ibrahim kom tilbake fikk han i oppgave av Gud om lage Kaba. Den dag i dag renner det fortsatt vann opp av det stedet der Ismail hadde slått på.
Wenfeng (Anyang)

Wenfeng (kinesisk: 文峰区; pinyin: Wenfeng Qu) er et bydistrikt i kinesiske provinsen Henan.
Det tilhører byprefekturet Anyang. Det har et areal på 179 km² og teller 340 000 innbyggere (2002).
Mesomerodon

Utseende

Middelsstore, ovale, lyst okergule skarabider. Dekkvingene er tett punktert med antydning til punktrader.

Utbredelse

Slekten lever i Sør-Amerika (Ecuador, Peru).
Västra Nylands folkhögskola

Västa Nylands folkhögskola, er en folkehøgskole i Karis, Finland. Den ble grunnlagt i 1905 i Karis og flyttet seinere til nabokommunen Pojo, men kom tilbake til Karis i 1978.
William Hay Macnaghten

Bakgrunn

William Hay Macnaghten var annen sønn av Francis Macnaghten. Han gikk ved Charterhouse School.

Britisk India

I september 1809 dro han som kadett for Det britiske ostindiske kompani til Madras, men gikk i 1814 over til Bengal Civil Service.  Han utgav etter å en tid ha vært registrator ved en indisk overdomstol et par avhandlinger om muslimske og hinduiske rettsfundamenter:  Principles and Precedents of Mohummudan Law (1825) og Principles and Precedents of Hindu Law (1828-1829). 
Macnaghten var en stor språkbegavelse. Han lærte seg hindustani, persisk, tamil, telugu, kannada og marathi. 
I 1830 ble han sekretær under William Bentinck og i 1837 rådgiver for generalguvernør George Eden, 1. jarl av Auckland, særlig angående i dennes ulykkelige afghanske politikk.

Virke i Afghanistan

Han forfektet den politiske linje å støtte den tidligere sjahen av Afghanistan Shuja mot Dost Mohammed. Han var i 1839 med på den militære ekspedisjonen som satte sjah Shuja på tronen i Kandahar og Kabul. Som den indiske regjerings representant hos denne forsøkte Macnaghten forgjeves å innføre en ordnet forvaltning i Afghanistan.
Den 18. januar 1840 ble han gjort til baronett. 
Som politisk agent i Kabul kom Macnaghten i konflikt med militære og med sin underordnede, Alexander Burnes. Hans politikk med å tilfredsstille afghanske stammeledere med høye subsidier, belastet de indiske finansene, og tilskuddene måtte etterhvert reduseres. 
Det brøt ut opprør, og Burnes ble myrdet den  2. november 1841, samtidig som den britiske hær i Kabul ble dårlig ledet av general William Elphinstone. Macnaghtens oppfordringer om at noe måtte gjøres mot urolighetene, ble ikke etterkommet av Elphinstone. Mcnaghten forsøkte å forhandle med stammelederne og Akbar Khan, Dost Mohammeds sønn, for å redde situasjonen, men ble skutt av Akbar som presset og avfyrte en pistol inn i hans munn den 23. desember 1841 i Kabul.
Compsosomatini

Utseende

Middelsstore, tettbygde, brunlige trebukker. Antennene er noe lengre enn kroppen. Kroppsformen er ganske bred, dekkvingene har markerte "skuldre" og er bredest foran. Beina er temmelig korte og kraftige.

Utbredelse

Gruppen er utbredt i Sør- og Mellom-Amerika.
Ole Hannibal Sommerfeldt

Yrkesliv

De første årene etter juridikum var Sommerfeldt lensmann i Gausdal. Den 29. desember 1783 ble han fogd over Øst- og Vest-Finnmark fogderi. Den 5. april 1784 ble han utnevnt til kammerråd. Den 13. juni 1787 ble han utnevnt til amtmann i Finnmark, en stilling han besatt inntil han 26. mars 1800 ble utnevnt til amtmann i Romsdals amt. Den 28. juli ble han så utnevnt til amtmann i Kristians amt etter sin avdøde bror Christian Sommerfeldt, et embede han besatt til sin død. I 1812 kjøpte han gården Dal i Vardal, der han bodde resten av sitt liv. I 1814 var han medlem av det overordentlige Storting.
Sommerfeldt var ridder av Dannebrogordenen, Vasaordenen og Nordstjerneordenen.
Van der Nootska palasset

van der Nootska palasset er et privat slott med beliggenhet i Sankt Paulsgatan 21 i Södermalm, Stockholm.
Huset er oppført i hollandsk palladianismestil 1671-72, og er tegnet av Mathias Spieler for den hollandskfødte, men senere svenske obersten Thomas van der Noot. Fasaden har gjennomgående pilaster og festonger, midtpartiet er dekorert med havfruer i sandstein. To fløyer innrammer en mindre hage. Bygningen ble først anvendt som bosted for ulike hollandske ministre. I 1740 ble ytterligere en bygning oppført til anvendelse som kirke for den reformerte hollandske kirken. I 1770 ble den omgjort til tobakksfabrikk. På slutten av 1800-tallet var bygningen i så dårlig forfatning at den var truet av riving.
Bygningen ble reddet av Jean Jahnson, eieren av Hallbergs Guld, som bygde den om til en privat bolig. Involverte arkitekter i m- og tilbyggingen 1903-1910 var Isak Gustaf Clason og Agi Lindegren. Eieren ble tvunget til å selge huset etter Kreugerkrasjen. Fra 1940 var bygningen i bruk av Sveriges Lottekorps, som brukte det som sitt hovedkvarter. Siden 1988 er bygningen primært blitt brukt til konferanser og som festlokale. Bygningen er nå i Stockholm bys eie.
Radisson Blu Hotel Tromsø

Radisson Blu Hotel Tromsø er et hotell i Tromsø under Radisson Hotels. Hotellet har 269 rom og ligger i Sjøgata i sentrum av byen.
Det har vært kafé- og pensjonatdrift i kvartalet i over femti år. I 1960 starta Egil Kjær Central gjestgiveri i bygget, som tidligere hadde romma Hotell Jahnson. Etter noen år lanserte Kjær planer om et nytt storhotell i byen, og han fikk myndighetenes aksept for å rive hele kvartalet i Sjøgata mellom Fredrik Langes gate og Bankgata. Her ble Central Hotell reist over ni etasjer. Det stod ferdig i 1969. I 1971 inngikk Kjær en samarbeidsavtale med SAS-hotellene, en kjede som seinere blei overtatt av Radisson.
Poul-Henrik Remmer har vært hotellsjef siden 2011. Dag Høybakk overtok som direktør ved hotellet i 2012.
Hotellet har flere skjenkesteder, blant annet puben Rorbua, som i mange år var åsted for NRKs humorprogram Du skal høre mye.
Folkebladet (1831–1833)

Folkebladet var et politisk og økonomisk norsk tidsskrift. Tidsskrifet utkom første gang i februar 1831 og gikk frem til slutten av 1833.
Den fremste redaktør og bidragsyter var Henrik Wergeland. Han fikk trykket en rekke dikt og politiske artikler i bladet. Innholdet dreide seg i hovedsak om innenrikspolitkk og norske forhold. Under tittelen finnes det i hvert nummer en skiftende rekke av mottoer, politiske valgspråk og trossetninger, som i hovedsak er skrevet av Wergeland. Bladets innflytelse og utbredelse i samtiden var relativt beskjeden i forhold til dets senere historiske interesse.
Andre kjente bidragsytere var politikeren Pierre Poumeau Flor og publisisten G.F. Krogh.
Minste livskraftige populasjon

Minste livskraftige populasjon (MVP)(av eng. Minimum viable population) er grensen for at en populasjon av en art skal kunne overleve i vill tilstand. Terminologien brukes innen biologien til å beskrive den biologiske minimumsgrensen for at en populasjon skal unngå å dø ut, om naturkatastrofer eller demografisk-, genetisk- eller miljømessig stokastisitet skulle oppstå. Begrepet brukes gjerne kun om viltlevende populasjoner.

Estimering av MVP

Minste livskraftige populasjon brukes normalt i vitenskapelige sammenhenger til å estimere minste nødvendig populasjonsstørrelse, som med 90–95 prosent sikkerhet vil sikre en arts overlevelse de neste 100–1000 årene. Datasimulering for kvantitativ sårbarhetsanalyse (PVA) kan brukes i estimatet av MVP. PVA modellerer populasjoner gjennom bruk av demografisk og miljømessig informasjon som kan prosjektere framtidig populasjonsdynamikk. Sannsynlighetsberegningen som knytter seg til PVA framkommer først etter at dataene er simulert tusenvis av ganger i modellen.
For eksempel, dersom en teoretisk populasjon bestående av 50 ulver skulle vise seg å dø ut i 30 av 100 simulerte hendelser, så vil ikke populasjonen være livskraftig om hundre år. Årsaker til utryddelse kan for eksempel være innavl, naturkatastrofer og endrede klimaforhold med mer. Dersom simuleringen skulle vise at en populasjon på 60 ulver døde ut i kun 4 av 100 simuleringer, så vil altså populasjonen ha 96 prosent sjanse til å overleve i de neste hundre årene. Minste livskraftige populasjon, som tilfredsstiller kravet om 90–95 prosent overlevelse, vil isåfall utgjøre en populasjon på 50–60 ulver.
FNs økonomiske kommisjon for Latin-Amerika og Karibia

FNs økonomiske kommisjon for Latin-Amerika og Karibia er et samarbeidsorgan om økonomisk utvikling for landene i Latin-Amerika og Karibia. Det sorterer under FNs økonomiske og sosiale råd, som har fem kommisjoner for forskjellige verdensdeler. Kommisjonen ble etablert i 1948. Hovedkontoret ligger i Santiago i Chile. Det er regionale underkontorer i Mexico by og Port of Spain.
45 stater er medlem i FNs økonomiske kommisjon for Latin-Amerika og Karibia, 33 av dem fra regionen, de øvrige fra Asia, Nord-Amerika og Europa. Tretten avhengige områder i Karibia er assosierte medlemmer.
Dejan Stanković

Historie

Dejan Stanković vokste opp i Zemun, som er en bydel i Beograd, faren Borislav og moren Dragica har begge en bakgrunn i fotballen. Han debuterte for Røde Stjernes seniorlag i 1994 mot FK Buducnost Podgorica.

SS Lazio

Stanković ble solgt til SS Lazio i 1998 for en sum av 7.5 millioner euro. Han spilte for Lazio i 6 sesonger der han blant annet vant Serie A i 2000, Coppa Italia i 2004, og Cupvinnercupen i 1999.

Inter Milan

I 2004 signerte han for Inter der han ble gjenforent med tidligere manager og medspiller Roberto Mancini, og i februar samme år debuterte han mot AC Siena. Han spilte sin kamp nr. 100 for klubben i 2006. Stanković har nylig signert en ny kontrakt med Inter som varer til 2010.
Jernbaneplanen av 1894

Kilder

Jernbanen i Norge, 1854-2004, Bind I, Trond Bergh
Control Arms Campaign

Control Arms Campaign er en internasjonal kampanje for regulering av våpenhandel igangsatt i 2003 av Amnesty International, International Action Network on Small Arms (IANSA) og Oxfam International. 
Kampanjen arbeider for inngåelse av en forpliktende internasjonal våpenhandelsavtale som den mener kan gjøre slutt på for enkel tilgang til våpen og ammunisjon. Control Arms Campaign anser at tilgang til våpen og ammunisjon bidrar til konflikt, fattigdom og brudd på menneskerettigheter og internasjonal humanitær rett. En rekke internasjonale og nasjonale frivillige organisasjoner er tilsluttet kampanjen.
Pat Rice

Spilleren

Pat Rice har tilbrakt mesteparten av sin fotballkarriere hos Arsenal. Han ble født i Belfast, men vokste opp i London. Etter å ha arbeidet hos en grønnsakshandler på Gillespie Road, kom han til Arsenal som læregutt i 1964. Han debuterte i Ligacupen mot Burnley, 5. desember 1967. Som høyre back var han en solid spiller på Arsenal gjennom hele 1970-tallet, og ble til slutt kaptein på laget. Rice var med på å vinne Messbycupen i 1970 og var med på «the Double»-vinnende laget i 1971. Han spilte i fem FA-cupfinaler, men var bare med på å vinne to (1971 og 1979).
Etter å ha spilt 528 kamper for «the Gunners» så flyttet han til Watford i 1980. Der spilte han 137 kamper, og var med på opprykket til første divisjon. Han ble kaptein på laget før han gav seg som aktiv spiller i 1984. Rice spilte også 49 kamper for Nord-Irland mellom 1968 og 1979.

Treneren

Rice kom tilbake til Arsenal i 1984 som trener for ungdomslaget, en jobb han hadde i 12 år, og ledet laget til seier i FA Youth Cup i 1988 og 1994. I september 1996 var Rice for en kort periode midlertidig manager etter at Stewart Houston sluttet i klubben (Houston var da selv midlertidig manager etter at Bruce Rioch fikk sparken). Rice ledet laget i tre ligakamper (Arsenal vant alle tre) og i 3-2 tapet mot Borussia Mönchengladbach hjemme i UEFA-cupen. Etter at Arsene Wenger tok over som manager senere den måneden, ble Rice assisterende manager i klubben. Den jobben hadde han frem til hans siste kamp, 13. mai 2012. Kampen som ble spilt borte mot mot West Bromwich Albion FC endte 3-2 i favør Arsenal og sikret 3.-plassen i den hjemlige ligaen den sesongen. Rice har spilt en viktig rolle i klubbens suksess på slutten av 1990-tallet og inn i det nye årtusenet, bl.a. «the Double» i 1998 og 2002, og Arsenals uslåelige ligasesong i 2003–04. Han har æren av (sammen med keepertreneren Bob Wilson) å ha vært med på, som spiller eller trener, alle de tre «the Double»-titlene som Arsenal har tatt.